കല്യാണ് സിങ്: സവര്ണ പാര്ട്ടിയെന്ന പേരുദോഷം മാറ്റാന് ബി.ജെ.പി പ്രയോഗിച്ച ആയുധം, ബാബരി ധ്വംസനത്തിലൂടെ കുപ്രസിദ്ധന് ലഖ്നൗ: മണ്ഡല് രാഷ്ട്രീയത്താല് തിളച്ചുമറിച്ച ഉത്തരേന്ത്യന് ഭൂമികയില് പിന്നാക്ക ജാതിക്കാര് കളംപിടിച്ചു തുടങ്ങിയപ്പോള് അതിനെ മറികടക്കാന് ബി.ജെ.പി കണ്ടെത്തിയ മറുമരുന്നായിരുന്നു കല്യാണ് സിങ്ങ്. പിന്നാക്ക ജാതിയായിരുന്ന ലോധി സമുദായത്തില് നിന്നുള്ള കല്യാണ് സിങ്ങിനെ ഉയര്ത്തിക്കാട്ടിയാണ് തങ്ങളുടെ സവര്ണ പ്രതിച്ഛായ മറികടക്കാന് ബി.ജെ.പി തീവ്രശ്രമം തുടങ്ങിയത്. യാദവരല്ലാത്ത ഒ.ബി.സി ജാതിക്കാരെ അണി നിരത്തുന്നതില് കല്യാണ് സിങ്ങായിരുന്നു ബി.ജെ.പിയുടെ ട്രബിള് ഷൂട്ടര്. നാഗ്പൂരില് നിന്നുള്ള നിര്ദേശങ്ങള്ക്കൊത്ത് സംഘ്രാഷ്ട്രീയത്തിന് അനുകൂലമായി ഹിന്ദി ഭൂമികയെ ഉഴുതുമറിക്കുന്നതിന് കല്യാണ് സിങ്ങ് മുഖ്യപങ്കുവഹിച്ചു.ഉത്തര്പ്രദേശിലെ അലിഗഢ് ജില്ലയില് 1932ല് ജനിച്ച കല്യാണ് സിങ് ചെറുപ്പം മുതലേ ഹിന്ദുത്വരാഷ്ട്രീയത്തില് ആകൃഷ്ടനായിരുന്നു. 1967ല് ജനസംഘിന്റെ വിലാസത്തില് അട്രോലിയില് നിയമസഭ അങ്കത്തിനിറങ്ങിയ കല്യാണ് സിങ് ആദ്യ തവണതന്നെ വിജയിച്ചുകയറി. തുടര്ന്ന് പത്ത് തവണ ഇതേ മണ്ഡലത്തില് മത്സരിച്ച കല്യാണ് സിങ് ഒന്പത് തവണയും വിജയമണഞ്ഞു. 1980ല് കോണ്ഗ്രസിന്റെ അന്വര് ഖാന് മുന്നില് അടിയറവ് പറഞ്ഞെങ്കിലും 1985ല് വീണ്ടും വിജശ്രീലാളിതനായി ഹിന്ദുത്വരാഷ്ട്രീയത്തിന്റെ അമരക്കാരിലൊരാളായി മാറി. 1984ല് ബി.ജെ.പി ഉത്തര്പ്രദേശ് സംസ്ഥാന പ്രസിഡന്റായ കല്യാണ് സിങ് 1989ല് ബി.ജെ.പി നിയമസഭ കക്ഷി നേതാവുമായി.രാമജന്മഭൂമി പ്രസ്ഥാനം സംഘ്പരിവാര് കൂടുതല് സജീവമാക്കിയ 1980കളുടെ അവസാനത്തിലും 1990കളുടെ ആരംഭത്തിലും ബി.ജെ.പിയുടെ മുന് നിരയില് തന്നെ കല്യാണ് സിങ്ങുമുണ്ടായിരുന്നു. രഥയാത്രയാലും അതിനെത്തുടര്ന്നുള്ള വര്ഗീയ കലാപങ്ങളാലും ബി.ജെ.പി അധികാരത്തിലേക്കുള്ള വഴികള് വെട്ടിയപ്പോള് ഉത്തര്പ്രദേശിന്റെ ആദ്യ ബി.ജെ.പി മുഖ്യമന്ത്രിയായതും കല്യാണ് സിങ് തന്നെ. 1991ലായിരുന്നു അത്. ബാബരി മസ്ജിദ് ധ്വംസനത്തിനുള്ള പരസ്യ മുദ്രാവാക്യങ്ങള് വി.എച്ച്.പിയും ബി.ജെ.പിയും മുഴക്കിയപ്പോള് സ്വാഭാവികമായും ആശങ്കകളുയര്ന്നിരുന്നു. എന്നാല് മസ്ജിദിന് ഒരു പരിക്കും ഏല്പ്പിക്കില്ലെന്നും സുരക്ഷിതമാണെന്നും സുപ്രീംകോടതിയില് അഫിഡവിറ്റ് നല്കിയാണ് കല്യാണ് സിങ് അതിനെ മറികടന്നത്.എന്നാല് 1992 ഡിസംബര് ആറിന് കര്സേവകര് ആസൂത്രിതമായി ബാബരി മസ്ജിദ് തകര്ക്കുേമ്ബാള് അണിയറയില് മുഖ്യമന്ത്രിയായ കല്യാണ് സിങ്ങിന്റെ കരങ്ങളുമുണ്ടായിരുന്നു. മസ്ജിദ് തകര്ത്തതിന് പിന്നാലെ കേന്ദ്ര സര്ക്കാര് രാഷ്ട്രപതി ഭരണം പ്രഖ്യാപിച്ചപ്പോള് സിങ്ങിന്റെ മുഖ്യമന്ത്രി സ്ഥാനവും തെറിച്ചു. ഇടവേളക്ക് ശേഷം 1997ല് ബി.എസ്.പിയുമായുള്ള സഖ്യത്തിലൂടെയാണ് കല്യാണ് സിങ് വീണ്ടും ഉത്തര്പ്രദേശ് മുഖ്യമന്ത്രിയാകുന്നത്. 1999ല് ബി.എസ്.പി പിന്തുണ പിന്വലിച്ചതോെട മുഖ്യമന്ത്രി പദം ഒഴിയേണ്ടിവന്നു.തുടര്ന്ന് ബി.ജെ.പിയുമായി തെറ്റിപ്പിരിഞ്ഞ് രാഷ്ട്രീയ ക്രാന്തി പാര്ട്ടിയുണ്ടാക്കുകയും നിയമസഭയിലേക്ക് വിജയിച്ച് ശക്തി കാണിക്കുകയും ചെയ്തു. 2004 ബി.ജെ.പിയിലേക്ക് തിരിച്ചെത്തിയ സിങ് ബുലന്ദ് ഷഹര് ലോക്സഭാംഗമായി. തുടര്ന്ന് 2009 ല് ബി.ജെ.പിയുമായി വീണ്ടും ഉടക്കി സമാജ് വാദി പാര്ട്ടിയോട് ചാഞ്ഞു. പ്രചാരണത്തിനും ഇറങ്ങി. എന്നാല് ഇത് തെരഞ്ഞെടുപ്പില് സമാജ്വാദി പാര്ട്ടിയുടെ മുസ്ലിംവോട്ടുകള് നഷ്ടമാക്കിയെന്ന് മുലായം സിങ് യാദവിന് തന്നെ തുറന്നുപറയേണ്ടിവന്നു. തുടര്ന്ന് 2010ല് ഹിന്ദുത്വ ആശയമുള്ള ജന്ക്രാന്തി പാര്ട്ടി രൂപീകരിച്ചു ബി.ജെ.പിക്ക് ബദലാകാന് ശ്രമിച്ചു. അതും അധികം നീണ്ടില്ല. 2014ല് പാര്ട്ടിയെ ബി.ജെ.പിയില് ലയിപ്പിച്ച ശേഷം ദേശീയ ഉപാധ്യക്ഷനായി വാണു. ശിഷ്ട കാലം മോദി സ്തുതികളുമായി നീക്കി. 2014ല് രാജസ്ഥാന് ഗവര്ണറായി നിയമിതനായ അദ്ദേഹം 2019ല് കാലാവധി അവസാനിക്കും വരെ പദവി വഹിച്ചു. ബാബരി മസ്ജിദ് തകര്ത്ത കേസില് ക്രിമിനല് ഗൂഢാലോചനക്ക് എല്.കെ. അദ്വാനി അടക്കമുള്ളവര് വിചാരണ നേരിടുേമ്ബാള് കൂട്ടുപ്രതിയായ കല്യാണ് സിങ്ങിന് രാജസ്ഥാന് ഗവര്ണറായതിനാല് ഭരണഘടന പദവിയുടെ താല്ക്കാലിക തണല് ലഭിച്ചിരുന്നു. 2020 സെപ്തംബറില് ബാബരി ധ്വംസന ഗൂഢാലോചനക്കേസില് 32 പേരെ സി.ബി.ഐ കോടതി െവറുതെവിടുേമ്ബാള് രക്ഷപ്പെട്ടവരില് കല്യാണ് സിങ്ങുമുണ്ടായിരുന്നു. തനിക്കിനി സമാധാനപരമായി മരിക്കാമെന്നായിരുന്നു അന്ന് സിങ്ങിന്റെ പ്രതികരണം.